projecte-aina/catalan_government_crawling huggingface dataset:
Nom del títol: Graduat/ada en filosofia per la Universitat Ramon Llull
Les pràctiques poden tenir lloc o bé en el món de les institucions o les empreses culturals, o bé en el món de l'ensenyament secundari.
El període de pràctiques oscil·larà entre les dues setmanes i un mes, i sempre tindrà lloc durant el 4t any dels estudis i al segon semestre.
Vivim en una societat del coneixement cada cop més globalitzada.
Això significa que cada cop serà més important aprendre a gestionar la informació, a avaluar críticament les dades i a interconnectar-les.
És important assumir, en definitiva, que el procés d'aprenentatge és crític i obert per naturalesa.
Des d'aquesta perspectiva, els estudis filosòfics i humanístics, en general, resulten especialment adequats.
En la mesura que el futur sembla que passa inevitablement per uns perfils professionals permanentment oberts a un aprenentatge crític i en diàleg amb agents de tota mena, una bona formació filosòfica i humanística proporciona aquelles habilitats d'adaptabilitat, de llenguatge oral i escrit, de coneixements culturals generals, etc., que el futur sembla demanar de manera cada cop més urgent.
Facultat de Filosofia de Catalunya
Nom del títol: Graduat/ada en criminologia per la Universitat Oberta de Catalunya
Mencions: Seguretat i prevenció / Assessorament i intervenció
Aquest grau persegueix dotar d'una formació interdisciplinària perquè l'estudiantat pugui avaluar i prevenir el fenomen criminal i els seus subjectes amb eines teòriques i pràctiques solvents.
Per això, el títol no només s'orienta a la formació material o conceptual de caràcter interdisciplinari, sinó també a la formació metodològica, i fa èmfasi especial en la preparació instrumental per a l'elaboració de treballs i estudis sobre la matèria, amb suport teòric i empíric.
El grau pretén oferir una formació generalista en la matèria, però, a la vegada, permet una especialització inicial mitjançant les assignatures optatives, organitzades en dues mencions.
Així mateix, el mòdul pràctic té com a objectiu l'orientació cap a la professionalització mitjançant les assignatures de pràcticum i el treball final de grau.
La menció en seguretat i prevenció s'orienta a l'aplicació i l'avaluació de programes i polítiques de seguretat i prevenció (seguretat privada, sistema policial, psicologia del testimoni, criminalística).
La menció en assessorament i intervenció s'orienta a la justícia juvenil, la intervenció social i educativa amb el delinqüent, la resolució alternativa de conflictes i la justícia restaurativa, la delinqüència i la marginalitat, i la psicologia jurídica.
Els sectors professionals que reclamen especialistes en aquesta matèria són amplis i variats.
Tot i que es tracta d'un àmbit tradicionalment assignat al sector públic, la demanda no prové només d'aquest sector (seguretat, prevenció, intervenció, assessorament), sinó també del sector privat, el desenvolupament del qual ha estat propulsat pel sentiment social d'inseguretat i la por al delicte.
Aquestes tasques necessiten professionals qualificats a la formació dels quals contribuirà, sens dubte, aquest grau.
Així mateix, la conformació dels estudis de criminologia com a titulació estructurada de grau permetrà l'avenç de la disciplina mitjançant la formació de professionals i investigadors que disposin de les eines i les habilitats imprescindibles per afavorir la seva evolució, fet que redundarà en un augment del benefici social.
Nom del títol: Graduat/ada en Enginyeria en Tecnologies Industrials per la Universitat Ramon Llull
Formar professionals polivalents dins dels camps mecànic, elèctric, electrònic, de materials i d'organització, amb una formació sòlida en física i matemàtica.
Proporcionar una formació científica sòlida i una àmplia varietat de coneixements en diverses tecnologies per aconseguir una adaptació permanent a les noves demandes que plantegen el desenvolupament tecnològic i la innovació, així com la necessitat de garantir la seguretat industrial, de les infraestructures i del medi ambient.
La titulació, atès el seu caràcter tecnicocientífic, ofereix perspectives excel·lents com a punt de partida per al desenvolupament personal i professional de les persones titulades.
En efecte, aquests estudis capaciten per a la incorporació laboral immediata en qualsevol empresa tecnològica, incloent-hi les de més projecció futura, com els nous materials, la nanotecnologia, els bioprocessos, les energies no convencionals, els nous processos de fabricació, etc.
Des del punt de vista científic, amb l'estructura i els continguts d'aquest pla, s'asseguren tant la formació bàsica de l'estudiantat com la seva polivalència tecnològica.
Nom del títol: Graduat/ada en logopèdia per la Universitat Ramon Llull
Mencions: Logopèdia clínica / Logopèdia educativa
Proporcionar a l'estudiantat la formació necessària per prevenir, avaluar i tractar les diferents patologies del llenguatge, la parla i la veu que afecten la població en general, i també per millorar les habilitats dels qui no pateixen cap trastorn i volen ser més eficients en la seva comunicació.
Logopeda en centres educatius, en centres hospitalaris i sanitaris concertats, en centres d'atenció a la infància públics o privats, en mitjans de comunicació o bé en l'àmbit de l'exercici privat.
Nota de tall 1a assignació PAU/CFGS: 7,382
Nom del títol: Graduat/ada en Enginyeria Informàtica per la Universitat Rovira i Virgili
Mencions: Enginyeria del Software / Computació
Els plans d'estudis incorporen un període de pràctiques externes que es realitzen, preferiblement, el darrer curs, durant el mateix període que el treball de final de grau.
Formar professionals capacitats per a la consecució de solucions informàtiques globals mitjançant processos sòlids d'enginyeria, per dur a terme tant la direcció de projectes informàtics com el desenvolupament i la gestió de la tecnologia per a la construcció i el manteniment de sistemes informàtics, així com per dissenyar programari ( software ) de diferent envergadura i complexitat, que pugui funcionar en diferents arquitectures (centralitzades, mòbils, distribuïdes).
La menció en enginyeria del software aprofundeix en la capacitat d'identificar i d'analitzar problemes i de dissenyar, desenvolupar, implementar, verificar i documentar solucions de programari sobre la base d'un coneixement adequat de les teories, els models i les tècniques actuals.
La menció en computació aprofundeix en la capacitat de formalitzar i de representar el coneixement humà d'una forma organitzada per a la resolució de problemes mitjançant un sistema informàtic en qualsevol àmbit d'aplicació.
Atès que, en l'actualitat, pràcticament la totalitat dels sectors incorporen les tecnologies de la informació en algun dels seus processos, aquesta titulació abasta un gran ventall d'àmbits.
Les tecnologies de la informació i la comunicació (TIC) formen part de la majoria d'àmbits que ens envolten, en molts dels quals la seva participació és clau per al funcionament de molts serveis i tasques.
A mesura que el progrés avança, les tecnologies relacionades amb l'enginyeria informàtica van evolucionant i es van transformant.
El sector de les TIC es caracteritza per una gran diversitat de productes i de serveis d'alt contingut tecnològic i perquè constitueix un mercat constant i d'evolució i ampliació ràpides, atesos els avenços de la tecnologia.
Es tracta d'un sector complex i determinant a l'hora d'impulsar les economies dels països avançats, els avenços del qual incideixen en diversos aspectes de la vida social i econòmica d'un país, i constitueixen un suport horitzontal per a altres sectors productius, cosa que el converteix en un sector estratègic per al desenvolupament industrial i social dels països.
La persona titulada òptima serà aquella que sigui enginyera informàtica amb una gran capacitat per adaptar-se als canvis i per incorporar les noves tècniques i tecnologies que vagin sorgint mitjançant una formació continuada.
Nom del títol: Graduat/ada en arquitectura per la Universitat Rovira i Virgili
Mencions: Urbanisme / Patrimoni arquitectònic
L'arquitecte/a s'encarrega de l'estudi i la creació d'espais habitables mitjançant l'anàlisi, la recerca i el desenvolupament de tècniques i processos, modificant l'entorn i adaptant-lo a les necessitats de la societat.
En aquest marc, aquest estudi pretén formar professionals amb un coneixement global de totes les àrees relacionades amb els fonaments científics, la teoria i la pràctica de l'arquitectura, i amb la capacitat de liderar el desenvolupament de projectes i adaptar-se de manera eficient a un entorn d'evolució ràpida.
Professió regulada d'arquitecte/a.
Escola Tècnica Superior d'Arquitectura
Nota de tall 1a assignació PAU/CFGS: 7,050
Nom del títol: Graduat/ada en Enginyeria Informàtica per la Universitat de Girona
Mencions: Sistemes d'informació / Enginyeria del Software / Tecnologia de la informació / Enginyeria de computadors / Computació
Formar científicament, tecnològicament i socioeconòmicament, i preparar per a l'exercici professional en el desenvolupament i l'aplicació de les tecnologies de la informació i les comunicacions (TIC) en l'àmbit de la informàtica.
El grau presenta, a partir de la seva estructura en mòduls de formació bàsica, comuna i d'especialitat, una capacitat d'adaptació als diferents perfils professionals propis de l'àmbit, una adaptació essencial a uns estudis de contingut tecnològic marcadament canviant i que permeten que la titulació compleixi les necessitats d'un context socioeconòmic també en canvi i renovació constants.
D'altra banda, amb una revisió i actualització periòdiques de determinats continguts de les matèries obligatòries i de l'oferta d'optatives, la titulació permet adaptar-se a aquests canvis d'una manera natural, i mantenir aquesta orientació actual i innovadora que una societat com l'actual demana.
D'aquesta manera, la persona titulada disposa d'uns coneixements prou amplis com per treballar i coordinar equips que requereixin un enfocament transversal en enginyeria informàtica i, alhora, treballar també en l'activitat docent o en equips de recerca.
Nota de tall 1a assignació PAU/CFGS: 6,530
Nom del títol: Graduat/ada en Enginyeria en Tecnologies Industrials per la Universitat de Girona
Formar professionals amb una àmplia base cientificotècnica i una formació tecnològica diversa, no especialitzada, que els permeti d'abordar els problemes de la indústria des d'una perspectiva generalista.
La seva varietat de coneixements de mecànica, estructures, electricitat, química, electrònica i control els permetrà observar els problemes i tractar-los en la seva globalitat.
La seva sòlida base científica els capacitarà per afrontar problemes complexos recorrent, quan calgui, a documentació especialitzada o a procediments experimentals.
Aquests estudis permeten als titulats i a les titulades integrar-se en les empreses de producció i serveis assumint tasques de càlcul, disseny, implementació, control i gestió.
Disposaran de coneixements prou amplis per poder treballar i coordinar equips que requereixin un enfocament transversal en enginyeria.
Es preveu que siguin especialment competents en treballs de recerca i desenvolupament de productes.
Les persones titulades, gràcies a l'àmplia base cientificotècnica i la formació tecnològica que hauran obtingut, seran competents per abordar els problemes de la indústria des d'una perspectiva generalista.
A més, podran observar i tractar els problemes globalment, amb la capacitat necessària per fer front a problemes complexos i recorrent, quan calgui, a documentació especialitzada o a procediments experimentals.
Per tot això, les persones titulades tenen moltes possibilitats d'inserció laboral, tant en la indústria, els serveis i l'Administració, com en l'exercici lliure de la professió.
Aquests professionals constitueixen un actiu molt atractiu per a les empreses, ja que poden desenvolupar transversalment la seva activitat en diferents camps tecnològics.
Pot ser particularment interessant la seva activitat vinculada a l'R+D+I.
Nom del títol: Graduat/ada en Enginyeria Elèctrica per la Universitat de Girona
Formar professionals de l'enginyeria elèctrica capaços d'actuar en el seu àmbit i de realitzar tasques de disseny, de desenvolupament de projectes, d'assessorament tècnic, de verificació, de control, de manteniment, de comercialització, de gestió, d'explotació i de direcció aplicades als accionaments electromecànics, la generació, el transport, la distribució i la utilització de l'energia elèctrica i les energies renovables.
Aquests estudis cobreixen una demanda social i econòmica centrada en un camp tecnològic present en tots els àmbits de producció industrial i de serveis: l'electricitat industrial.
El ventall de competències obtingudes en aquests estudis permeten augmentar les possibilitats d'accés al mercat laboral en nombrosos sectors, molt dels quals ells en una situació de creixement.
Igualment, les persones titulades, hauran de fer front al repte d'una constant actualització ateses les condicions d'evolució i superació tecnològica.
Finalment, dins de les necessitats de les empreses públiques i especialment de les relacionades amb les administracions locals, comarcals i territorials, cal remarcar que cada vegada són més les entitats que necessiten tècnics industrials, tant d'àmbit general com especialistes en camps d'actuació de l'enginyeria elèctrica.
Nom del títol: Graduat/ada en Enginyeria Agroalimentària per la Universitat de Girona
Professio regulada: Enginyer/a tècnic/a agrícola
Mencions: Indústries agràries i alimentàries / Explotacions agropecuàries
Proporcionar una formació adequada a les demandes socials, de perfil europeu i caràcter generalista i amb una formació en les tecnologies pròpies del sector que capaciti els estudiants per al desenvolupament de projectes agraris i alimentaris.
La vessant generalista dels estudis potencia la interacció de professionals experts en diverses matèries facilitant la creació d'equips interdisciplinaris, imprescindibles per abordar les demandes de la societat actual, amb la finalitat de millorar la qualitat de vida.
Menció d'explotacions agropecuàries:
Menció d'indústries agràries i alimentàries:
El sector agroalimentari, considerat com el conjunt d'activitats econòmiques que van des de la producció de matèries primeres fins a la distribució alimentària, a més de constituir un sector estratègic, té una gran importància econòmica, ja que aporta el 20 % del producte interior brut de l'Estat.
Aquest és el sector de la indústria alimentària més important de la indústria manufacturera d'Espanya, amb el 17 % del total de la producció industrial, la qual genera ocupació per a més de 430.000 persones.
Catalunya és econòmicament la primera regió agroalimentària d'Europa i també la primera en llocs de treball i competitivitat segons la dimensió de les indústries de transformació d'aliments.
El 2006 el valor de la producció agroalimentària catalana va ser de gairebé 25.000 milions d'euros, amb unes 120.000 persones empleades.
Aquests estudis condueixen a l'obtenció d'una titulació que ofereix possibilitats d'inserció immediata en el món laboral, des de l'àmbit de la producció primària fins a la transformació i distribució d'aliments.
A més, la seva activitat professional s'estén a l'enginyeria ambiental dels projectes agraris i de les indústries alimentàries, com també als projectes d'àrees verdes i de paisatgisme.
La titulació proporciona, per tant, coneixements i competències d'actuació en un dels sectors més importants per al desenvolupament econòmic del país.
A més, fomenta aptituds i habilitats que possibiliten una relació equilibrada entre l'activitat humana, l'ocupació del territori i la preservació del medi natural, i permeten determinar com produir aliments d'una manera ambientalment sostenible i econòmicament viable.
Nota de tall 1a assignació PAU/CFGS: 7,892
Nom del títol: Graduat/ada en Treball Social per la Universitat de Girona
Formar professionals especialitzats en la intervenció social, capaços de promoure el canvi social i la resolució de problemes en les relacions humanes, capaços d'exercir les seves funcions en contextos de diversitat i de desigualtat, tenint com a principis fonamentals els drets humans i la justícia social, i amb una formació basada en el coneixement de la realitat social i dels instruments d'intervenció propis del treball social.
Aquests estudis, com a disciplina i professió, proporcionen una gran part del capital humà vinculat al manteniment i desenvolupament de polítiques, programes i projectes de benestar social i qualitat de vida.
Les noves normatives en l'àmbit dels serveis socials preveuen un increment de funcions i de recursos cap a aquest sector que requereix un augment important de professionals, especialment els bàsics, com el/la treballador/a social, i suposen un dels focus d'ocupació més importants de la dècada; cal esmentar especialment la Llei 39/2006, de 14 de desembre, de promoció de l'autonomia personal i atenció a les persones en situació de dependència, i la Llei 12/2007, d'11 d'octubre, de serveis socials de Catalunya.
Es preveu que la primera de les lleis esmentades crearà, en els propers 10 anys, 300.000 llocs de treball.
Nom del títol: Graduat/ada en Comptabilitat i Finances per la Universitat de Girona
Branca secundària: Enginyeria i arquitectura, Ciències,
Proporcionar una formació general i una orientació molt pràctica i adequada per a la gestió i l'administració d'empreses, especialment en els àmbits comptable i financer.
Sectors econòmics, empresarials i socials, tant en l'àmbit privat com en el públic.
Assessor/a i gestor/a d'empreses, especialment en les àrees funcionals de comptabilitat i finances, auditoria, consultoria i intermediació financera, control financer i gestió.
Facultat de Ciències Econòmiques i Empresarials
Nota de tall 1a assignació PAU/CFGS: 7,774
Nom del títol: Graduat/ada en economia per la Universitat de Girona
Branca secundària: Ciències, Enginyeria i arquitectura,
Les pràctiques consisteixen en una estada equivalent a sis mesos a temps complet en empreses o institucions.
Formar professionals amb una comprensió de l'economia com a ciència social, amb un aparell analític propi de l'àmbit i amb capacitats per analitzar, des d'una vessant econòmica, el conflicte entre les necessitats il·limitades de les persones i l'existència de recursos limitats.
Sectors econòmics, empresarials i financers; tant de l'àmbit privat com públic.
Nota de tall 1a assignació PAU/CFGS: 8,564
Nom del títol: Graduat/ada en Administració i Direcció d'Empreses per la Universitat de Girona
Branca secundària: Ciències, Enginyeria i arquitectura,
Proporcionar una formació adequada en economia i en organització de l'empresa, i capacitar per al desenvolupament correcte de qualsevol tasca de direcció empresarial.
Sectors econòmics, empresarials i socials, tant a nivell privat com públic.
Direcció d'empreses, en qualsevol de les seves àrees funcionals, consultoria, auditoria, administració d'ens públics i economista de l'Estat.
Nom del títol: Graduat/ada en Enginyeria Forestal per la Universitat de Lleida
Mencions: Gestió de sistemes naturals / Medi ambient i paisatge
Formar tècnics i tècniques en el sector forestal amb habilitat per exercir la professió d'enginyer/a tècnic/a forestal.
La menció de gestió de sistemes naturals pretén aprofundir en les activitats de gestió forestal com diagnosticar, planificar i actuar mitjançant projectes d'enginyeria en els boscos i monts amb finalitats productives o conservadores.
La menció de medi ambient i paisatge comporta un aprofundiment en noves activitats professionals derivades de la correcció d'impactes, de la planificació territorial i de la gestió del paisatge.
Enginyer/a tècnic/a forestal en l'especialitat d'explotacions forestals, realitzant les tasques següents:
Nom del títol: Màster universitari en Dret de l'Administració Pública per la Universitat Rovira i Virgili, Universidad de Zaragoza
Especialitzar professionals del dret en els sectors de la pràctica jurídica del dret administratiu i de l'Administració pública que tinguin la capacitat d'elaborar, mitjançant l'argumentació jurídica, informes jurídics i documents processals i administratius.
Conèixer, des de paràmetres jurídics, la relació que hi ha entre els particulars i els diversos operadors jurídics tant en l'àmbit del sector públic i les administracions públiques com en el local, l'autonòmic i l'estatal.
Proporcionar els fonaments formatius necessaris per a l'inici de l'activitat investigadora en les matèries següents: fonaments i tendències actuals del dret públic; règim jurídic de l'organització i de les activitats del sector públic; bases constitucionals i europees de l'Administració i dels poders públics; administracions públiques i ciutadans: situacions jurídiques i garanties; transparència, integritat i prevenció de la corrupció pública; control de l'activitat administrativa, i règim del personal al servei de les administracions públiques.
Sector públic: administracions territorials (estat, comunitat autònoma i ens locals), entitats públiques i privades instrumentals del sector públic (organismes, agències, empreses públiques, societats mercantils, fundacions, consorcis, etc.) i Administració europea.
Sector privat: despatxos d'advocats, assessors i consultors d'empreses privades que treballen en contacte amb el sector públic, empreses i altres entitats privades que mantenen vincles contractuals amb el sector públic.
Nom del títol: Graduat/ada en Geografia, Anàlisi Territorial i Sostenibilitat per la Universitat Rovira i Virgili
Preparar per saber aplicar coneixements teòrics, metodològics i instrumentals a l'anàlisi integrada i la interpretació dels processos i problemes espacials, així com a l'elaboració de diagnòstics i propostes territorials.
Formar per a la interpretació de la diversitat i la complexitat dels territoris i de les interrelacions dels fenòmens naturals amb els de tipus econòmic, social i cultural.
Habilitar per a l'actuació i la intervenció en el territori i en la seva gestió, a través de plans, programes, avaluacions i altres documents propis, reforçant el caràcter experimental i aplicat de la formació geogràfica.
Proporcionar les habilitats específiques relacionades amb el coneixement de tècniques de treball, especialment les que es refereixen a l'obtenció, l'anàlisi, el tractament i la representació d'informació geogràfica i cartogràfica, i anàlisi estadística, així com al treball de camp.
Dotar de la capacitat d'analitzar el territori des del punt de vista de la sostenibilitat introduint la seva consideració en les diverses fases de planificació territorial, estratègica i ambiental.
Assegurar els coneixements necessaris per a l'ensenyament de la geografia en els estudis secundaris sense deixar de banda la formació complementària que es defineix legalment.
Assentar els coneixements i els mètodes per a estudis de postgrau, especialitzats o de caràcter multidisciplinari que cursin posteriorment, en els quals hi hagi una base territorial destacada.
Sector públic; consultories i empreses; societat del coneixement i geomàrqueting; docència i recerca.
Tècnic/a o responsable de l'àrea de medi ambient, d'urbanisme i planificació territorial, de cartografia i SIG, de mobilitat, de desenvolupament local, de protecció civil, professor/a, investigador/a.